gentaiscool/nusaparagraph_emot huggingface dataset:
Raka pernah katampi di universitas nu aya di Bali. Ngan Raka teu nyandak eta kasempatan, kalah ka milih lebet ka kampus universitas nu deukeut jeung imahna di daerah Bandung. Mimiti na mah pilihan Raka teh tos mateng jang kuliah di kampus nu deukeut imahna wae. Ngan pas pertengahan kuliah, Raka ngarasa kaduhung sabab teu nyandak kampus nu di Bali. Raka hoyong nyobian ngarantau jauh, sabab kabita ningali rerencangan na nu ngarantan kamana-mana. Raka oge kaduhung teu nyandak kasempatan eta sabab ternyata kuliah nu ayeuna mah teu sesuai jeung harapan manehna. Loba mata kuliah nu di luar ekspektasi Raka, jeung nyieun Raka kurang puas. Tapi da kumaha deui, nasi tos jadi bubur. Kantun nikmati we ayeuna mah.

Emotion: sad
Cara supaya ngahemat pengeluaran ala anak kost. Nu kahiji nyaeta masak sangu nyalira di kostan, ulah nepi ka meser. Mun urang masak sangu nyalira mah, kantun meser rencang sanguna hungkul, jadi bisa ngahemat pangaluaran. Nu kadua nyaeta meli barang nu dibutuhkeun, lan nu dipikahoyong. Tah, meser barang teh kira-kira nu tos teu bisa diangge, nu dibutuhkeun pisan. Nu teu butuh pisan mah tong waka dipeser, heulakeun we kabutuhan. Nu katilu nyaeta atur pangaluaran sapopoena. Tah ieu penting pisan, jadi ana kost mah urang kudu bisa ngamanage sorangan pangaluaran urang. Supaya leuwih hemat, urang kudu boga patokan sapoe jajan maksimal beak sabaraha supaya bisa dipake nabung ongkoh sesana teh.

Emotion: sad
Abdi gaduh pangalaman ningali sosok budak hideung. Hiji peuting lantaran isukan libur, kuring jeung babaturan ulin ka pakarangan. Masih seuseurian kawas budak SMP. Nepi ka ujug-ujug di tengah buruan kuring nempo sosok budak keur nyumput tukangeun motor, teu pati jelas naon nu pasti ti luhur nepi ka handap hideung. Euweuh beungeut, teu jangkung teuing, méh saumuran jeung kuring, teu katempo maké nanaon. Atoh sakabeh hal anu bener warna hideung. Ningali sosok ieu, mimitina kuring nyangka anjeunna salah sahiji tatangga anu ngan ukur ngaliwat, tapi nalika kuring ningali anjeunna ngintip, kuring beuki sieun. Tungtungna urang mutuskeun pikeun ngeureunkeun maén sarta balik ka imah.

Emotion: fear
Cara anu kalima anu tiasa urang laksanakeun pikeun ngaleungitkeun bau napas nyaéta nginum cai anu seueur. Nginum seueur cai ogé penting pikeun nyegah baham garing. Urang tiasa ningali warna cikiih pikeun meunteun kacukupan cai anu urang tuang. Warna cikiih konéng bulak sareng jelas, anu hartosna urang nginum cai anu cekap. Anu terakhir nyaéta pamariksaan gigi rutin. Hal séjénna anu teu kurang pentingna dina ngungkulan bau baham nyaéta rutin mariksa huntu ka dokter gigi sahenteuna sakali unggal 6 bulan. Ku cara éta, masalah dina rohangan baham anu tiasa nyababkeun bau napas tiasa dideteksi awal sareng langsung dirawat. Éta rupa-rupa cara pikeun nungkulan bau baham. Upami bau napas anu urang alami henteu leungit atanapi parah, cobian konsultasi ka dokter pikeun kéngingkeun perawatan anu luyu sareng kaayaan huntu sareng baham urang.

Emotion: shame
Jaman ayeuna kedah waspada lantaran mulai seeur pisan begal anu nyieun hariwang. Komo lamun urang balik sorangan peuting-peuting. Hiji poe abdi nuju di jalan bade mulih ka bumi ti kampus naek ojek online peuting-peuting lantaran di kampus aya kagiatan nepika peuting. Abdi tos mineng balik peuting tapi poe ieu benten lantaran di tukangeun aya nu nuturkeun motor urang, sanajan si emangna geus ngebut oge eta motor kalahkan beuki dekeut, komo abdi ningal maranehna mawa hiji pedang. Lantaran kondisi jalan nuju sepi abdi beuki sieun, emang ojek oge ngaderegdeg sabari nyupir, teras pas di caket terminal anu lumayan seeur jalmi si emang langsung melok sakaligus menta tulung ka ojek anu aya didinya supados maturan urang nepika bumi. 

Emotion: fear
Bapa ngarasa kabeuratan ku pilihanna, anjeunna nolak tawaran padamelan anu bisa jadi peluang jang menerkeun kahirupan kulawargana. Anjeunna kacida hanjakalna sabab ngarasa geus ninggalkeun kasempetan ngahontal kahirupan anu leuwih hade pikeun kulawargana. Bapa ngarasa yen anjeunna parantos nguciwakeun kulawargana ku henteu nyandak kasempetan. Sanaos pun bapa ikhtiar pikeun masihan anu terbaik pikeun kulawargana, anjeunna masih ngarasa kirang kana kaayaan anu aya. Bapa ngarasa kawas manehna geus ngantep kulawargana susah ku teu nyokot kasempetan nu aya di hareup manehna. Kaduhung Bapa beuki ngagedur basa ningali kulawargana sesah nyumponan pangabutuh sapopoe. Manehna ngarasa gagal jadi kapala kulawarga lantaran teu bisa mere nu layak pikeun kulawargana. Bapa kuring ngarasa haneueul kacida ku kaputusan na nolak pagawean jadi pembantu koki di Amerika sapanjang hirupna. Anjeunna ngarasa yen pilihan eta kacida nguciwakeun kulawargana. Balukarna, Bapa ngaraos henteu masihan kulawargana kasempetan pikeun kahirupan anu langkung sae.

Emotion: sad
Kabiasaan jalma di umur anu geus kolot sabagian bisa tina trauma keur leutik, eta nujul kana pangalaman sedih anu pernah di rasakeun pas keur leutik. Anu pikeun nimbulkeun rasa trauma teh kekerasan, bencana, teu di asuh kolot, di siksa, di lecehkeun, di bully jeung sajabana. Eta ngajieun mental jalma rusak teu jarang mun geus parah pisan bisa nimbulkeun rasa kasieun anu parah nepi teu bisa ngajalankeun kahirupanna. Tapi sabenerna mah rasa trauma teh muncul tina didikan kolot ti pas keur leutik, mun kolot anu bener ngadidik anak mah moal mungkin bisa beunang trauma anu parah nepika hese ngajalankeun hirup jeung biasana bisa sok di rasakeun nepika saumur hirup. 

Emotion: sad
Di tengah-tengah hiji kafe basa abdi nuju ngantosan kanggo mesen dahareun abdi teu kahaja ningal aya jalmi anu bajuna sarua. Asalna mah abdi nyangkana eta teh jalmi anu banten. Asalna mah abdi ningal aya jalmi anu nganggo acuk bunga-bunga di hareup. Tapi pas abdi ka kamar cai oge abdi patepang deui sareng jalmi anu nganggo acuk bunga-bunga deui, ai sugan teh jalmina sarua, epekteh aya dua jalmi anu nganggo acuk eta teras pasanggrok sabari era lantaran ningal acukna sarua. Abdi anu ningal ka maranehna oge teu tiasa nahan seuri. Pas dahareun geus datang oge maranehna diuk padekeut, beuki we seeur jalmi anu ningalikeun. 

Emotion: shame
Basa aya acara haol Gentur, pernah panggih oge teu sangaja jeung babaturan heubeul. Masih teu nyangka bisa papanggih didinya, soalna dina mangrebu-rebu jelema nu aya didinya jol bisa panggih dikersakeunna teh. Urang posisi keur meuli kopeah sabari nawar-nawar. Manehanana di warung atawa samacam terpal di gigireunna keur meuli minyak seungit. Urang keur jeung lanceuk, manehanana mah mawa babaturanna tiluan. Pas rek balik da enggeus meuli kopeah, jol manehanana ngomong, ieu Ridho nya? Urang reuwas sabab teu nyangka bisa panggih jeung manehanana. Langsung ku urang di waler, eh Oki nya? Ya Allah kamana wae, Ki? Didinya arurang ngobrol singkat, soalna emang kurang cocok tempatna jang ngobrol lila-lila mah da rada pasesedek saking loba jelemana.

Emotion: surprise
meureun keur sababaraha urang sigana normal, tapi keur kuring, nalika kuring bisa meuli hal anu kuring resep pisan ngagunakeun duit sorangan (sanajan bagian leutik ieu ditambahkeun ku indung kuring) éta hiji hal pisan senang. Kira-kira taun 2014, nalika kuring meuli kiridit di loket kiridit langganan kuring, panon kuring murag kana jaket dina gambar di luhur. Versi Adidas timnas Jérman sakitar taun éta. Muhun, meureun éta KW, tapi kuring teu paduli ngeunaan éta. Abdi naroskeun hargana sakitar 200 rebu. Saterusna kuring balik ti counter kiridit. Mémang kuring kungsi nyumponan duit dina bentuk obligasi jeung catetan, jeung kuring masih inget yén kuring ngan ukur ngumpulkeun 40 rébu rupiah. Teras kuring usaha-usaha kanggo ngumpulkeun artos kuliah sesa kanggo kuring disimpen sareng dina waktos, nu akhirna kuring tiasa meuli eta anggoan jersei baelah kw tapi kuring ngarasa binggah.

Emotion: happy
Basa mata pelajaran bahasa Sunda, tah kabeh barudak teh diajar sisindiran silih tembal. Jadi dikelompokeun kitu pembagianna berdasarkeun absen. Per kelompok teh nyieun lingkaran nu engke bakal saurang-saurang nangtung jang silih bales sisindiran. Pas keur patembal-tembal, eh aya hiji murid nu balelol dina maca pantunna. Jadi we nu di kelas teh saleuseurian da kagugu ku cara ngomongna. Bari nempo buku teh biwirna kunyam-kenyom nyoba maca teks. Leungeun nu nyekel buku teh meuni ngadaregdeg da era tea. Biwirna ge tremor bari usaha jang seuri. Sakabeh babaturan na mah kalah nyeungseurikeun sabab kagugueun kana tingkahna. Aya-aya wae kalakuan murid di sakola teh, rupa-rupa pisan.

Emotion: shame
Sababaraha bulan katukang aya berita parsalingkuhan anu ngahebohkeun sosial media, nyaeta parsalingkuhan mitona jeung minantu na. Loba batur anu teu sangka reuwas bari tatanya dina jero hate, kumaha bisa? Naha bisa nepi ka kitu jeung sajabana. Kisah ieu nyaeta kisah norma, awewe anu can lila nikah jeung salakina rozy, samemehna ceunah rozy emang pernah salingkuh ti norma tapi kubakat cinta atawa bucin pisan norma ieu ngahampura rozy tuluy daek di tikah. Tapi nya balik deui salingkuh teh panyakit atu hese cageur. Salaki na rozy salingkuh deui, tapi salingkuh anu ieu bener bener kaliwatan, salingkuh jeung mitoha na sorangan nepi ka si grebek warga teu make baju. Norma kali ieu geus teu bisa ngahampura deui, kusabab jeung bener bener kaliwatan, teu ngan norma anu ambek jeung nyeri hate pisan tapi oge bapa na norma anu teu sangka yen pamajikan na sorangan tega salingkuh ka anak minantu na sorangan.

Emotion: angry
Lantaran teu kiat hoyong papang, abdi kapaksa make kamar cai umum anu garatis. Pas abdi asup oge geus aya bau anu teu ngeunah lantaran seeur jalmi anu miceun runtah tilas dahar ka kamar cai eta. Komo dina saluran caina aya buuk loba. Pas abdi tos di jero, jol aya beurit tina tukangeun pantona, rujit pisan pokona mah. Komo pas abdi ningal oge, cai dina bak na teh seeur cacing jeung utek-utek. Gayungna oge kotor pisan. Tungtungna mah abdi kapaksa kedah nahan papang lantaran teu hayang papang di tempat eta. Kajeun ngantosan sabari nahan papang tibatan kedah nganggo kamar cai anu kotor eta. 

Emotion: disgusted
Tilu cara ngabedakeun undian bodong jeung undian resmi. Nu kahiji, tingali akun nu ngahubungina, mun make akun pribadi bisa dipastikeun eta penipuan, tapi mun make akun official perusahaan na mah bisa dipastikeun eta resmi ti perusahaanna. Nu kadua nyaeta prosedur nyokot barang hadiahna. Mun dipenta tebusan berupa duit sajumlah tertentu, tong daek, pasti eta mah niatna rek nipu, sabab biasana mun ndian resmi mah barangna dicokot cukup ku ngalengkapi data diri jeung nembongkeun bukti nomor undian, teu kudu make tebusan berupa duit. Nu katilu nyaeta tingali testimonina, apakah memang bener aya store offline na atawa henteu, mun henteu aya mah kade sabab kamungkinan besar penipuan nu bertengger di sosial media.

Emotion: surprise
Pas rek dioperasi, bakal loba perasaan nu muncul dina pikiran. Aya rasa sieun jeung hariwang ngeunaan operasina bakal lancar atawa henteuna. Komo pas mimiti ngadenge yen kudu dioperasi, pasti ngarasa sieun lantaran teu apal naon nu bakal kajadian salila operasi lumangsung. Jeung pasti dina pikiran loba tanyaeun, naha prosedurna eta aman jeung berhasil atawa henteu, sarta kumaha dampak kana kasehatan kahareupna. Sedengkeun perasaan hariwang muncul lantaran teu pastina ngeunaan proses penyembuhan saenggeus operasi. Sieun ngarasa nyeri jeung teu nyaman salila sababarha poe saenggeus operas, jeung sabaraha gede resiko kajadian komplikasi salila proses pemulihan. Tapi geus kitu mah tetep ngarasa lega jeung bungah lantaran sadar yen operasi teh bener-bener diperlukeun jang mantuan mengatasi masalah kasehatan nu keur disanghareupanna.

Emotion: fear
Abdi sareng rerencangan nuju ngadatangan hajatan rerencangan SMP. Pas datang urang dipasaihan nomer kanggo undian doorpize. Abdi langsung sasalaman jeung panganten jeung para sepuhna. Tuluy urang nyobian sababaraha dahareun anu aya di kondangan sapertos zupa-zupa, eskrim, mie kocok, sate, jeung siomay. Urang oge sempet popotoan jeung panganten teras ngadangukeun musik sabari ngantosan hujan di luar. Pas bade mulih aya bewara doorpize. MC nyebutkeun nomer anu bakal meunang hadiah. Hadiahna rupi-rupi, ti parabot dapur nepikeun hape anyar. Abdi sabenerna hoyong langsung mulih, tapi MC nyebutkeun nomer anu dicepeng ku kuring. Pas ditukerkeun kuring reuwas lantaran kuring meunang hape anyar. Abdi langsung nyandak hadiahna.

Emotion: surprise
Basa rek gura-giru sakola, sabab geus kabeurangan. Pakean urang kabeh geus rapih, ti mulai kantong, baju diasupkeun kana calana, oge geus make topi. Tapi pas rek make sapatu salah wae, ngadak-ngadak teu bisa diasupkeun, hese pisan. Urang ngambek ka diri urang sorangan, oge ka sapatu nu keur dipake. Sapatu ku urang dibantingkeun heula kana lantai, samemeh dibanting ku urang diruwet-ruwet heula. Urang sabari ngomong "Na ari maneh hese-hese teuing rek dipake teh, urang keur buru-buru". Sabari dipolototan eta sapatu ku urang, bari tuluy dipaksa supaya bisa asup. Nepikeun talina kabeh ku urang buka, padahal mah teu kudu. Tapi ku bakat ambek ngarah puas si sapatuna.

Emotion: angry
Tingkat émosional unggal jalma béda. Aya jalma anu bisa ngadalikeun émosina kalawan hadé, tapi aya ogé jalma anu gampang ambek atawa ngahudangkeun émosina. Amarah sabenerna mangrupa émosi normal, kawas ceurik atawa seuri. Nanging, upami anjeun gampang ambek, sanaos tanpa sabab, kaayaan ieu sanés ngan ukur tiasa mangaruhan jalma-jalma di sabudeureun anjeun, tapi ambek tanpa sabab ogé tiasa janten tanda kaayaan kaséhatan anu tangtu. Salah sahiji na nyaeta,Hipertiroidisme salah sahiji alesan kunaon jalma ambek tanpa alesan nyaéta hipertiroidisme. Ieu mangrupikeun kaayaan médis dimana kelenjar tiroid ngahasilkeun teuing hormon tiroid. Hyperthyroidism langkung umum di awéwé. Hormon tiroid nyaéta hormon anu ngatur sistem métabolik dina awak anjeun. Upami jumlahna kaleuleuwihan, hipertiroidisme tiasa nyababkeun anjeun gelisah, gugup sareng sesah konsentrasi. Numutkeun Dr. Neil Gittoes, ahli endokrinologis di Rumah Sakit Universitas Birmingham, hipertiroidisme mangrupikeun alesan jalma gampang ambek, sanaos tanpa sabab.

Emotion: angry
Harita keur KKL (kuliah kerja lapangan) di Baduy. Ieu KKL taun kadua urang, samemehna KKL di Kalipucang. KKL di Baduy diayakeunna 3 poe dua peuting, salian penelitian oge jang bahan nulis skripsi. Di Baduy kusabab euweuh lampu jadi lamun aktivitas peuting teh sok make senter dina HP. Hiji waktu poean terakhir di Baduy, pas keur subuh, urang ninggali Kang Iip keur maca qur'an bari macana lalaunan sangkan embung kadenge ku nu keur masih sare. Sakolebat urang ninggali beungeut Kang Iip semu pias tapi iuh, teu kawas biasana. Pas perjalanan balik ge, Kang Iip duduaan jeung Fitri di tukang bari popotoan. Nepi ka kosan, isukna urang ngadenge kabar Kang IIp ngantunkeun. Didinya urang reuwas teu disangka-sangka Kang Iip bakal indit sagancang ieu. Kang Iip ninggalkeun arurang menuju ka alam kalanggengan.

Emotion: sad
Akhir sasih ieu abdi kedah seeur ngahemat pangaluaran lantaran artos beuki ipis. Abdi ngurangan dahar di luar, janten leuwih sering masak di kosan, nyangu teras meser dengeun na we di warteg. Pas kondisi nuju teu nyepeng artos, abdi diajakan ku rerencangan kanggo lalajo di bioskop. Abdi asalna moal ngiringan lantaran rumasa keur teu gaduh artos. Abdi nyarios ka rerencangan moal miluan nonton, tapi maranehna tetep maksa kanggo ngiringan lalajo di bioskop, nepi ka aya hiji rerencangan abdi anu bade nalangan heula kanggo meser tiketna. Pas weungi, abdi teu kahaja ningal aya poster babagi tiket lalajo gratis, jeung pas pisan eta teh tiket lalajo pelem anu bade ditonton ku arurang. Abdi langsung ngiringan giveaway tiket eta, bari teu pati ngarep. Tapi abdi reuwas lantaran isuk na abdi di dm ku admin yen abdi janten salah sahiji anu meunang tiket.

Emotion: happy
Nida mah hese pisan mun rek disuntik teh, sieun na sok kaliwatan. Malahan mah jiga nu phobia kana jarum suntik teh. Mun ningali jarum suntik teh sok kalap, sok buru-buru becir ninggalkeun tempatna. Nida mah mun titembongan jarum suntik teh sok dipepereket sabab sieun pisan. Mun di suntik oge sok kudu dipaksa heula. Kudu direjeng ku minimal duaan, jadi karek bisa disuntik. Kadang mah sok kalah kudu direjeng sabab bari ceurik gogoakan. Manggih suntikan teh jiga manggih jurig, sok kalap langsung becir. Nida mun nempo rek disuntik teh sok kesang badag kesang lembut, awakna langsung tariis jeung beungeutna pias. Mantak kalap pisan katingalina teh.

Emotion: fear
Kuring boga seueur pisan ucing di bumi. Harita kuring can boga loba kurungna, jadi disimpen dina hiji kurung badag, terus ditunda di hareupeun imah. Tapi kusabab éta, aranjeunna sadayana jadi marodol di dinya. Matak pikageuleuheun ningalina, masalahna mah kokotorna numpuk jeung katingali ku saréréa nu ngaliwat. Kusabab éta, kuring jadi ngagaleuh tilu kandang gedé sareng disimpen di buruan tukang. Kuring ogé nyiapkeun tumpukan keusik anu ageung pikeun aranjeunna micieu tai. Engke unggal poe urang bakal gentian ngabersihkeun buruan tukang jeung tai ucingna. Ceuk mamah urang kudu daek bebersih, sabab mun ngarasa jijik teh kudu hayang beberesihna oge. Tah kuring dapet jadwal bebersihna hari sabtu, pas pisan jeung poe pere. 

Emotion: disgusted
Saha nu hoyong kulawargi na pisah. Pasti kabeh jelma hoyong kulawargi na lengkap. Aya nu tiasa disebut mamah jeung bapa. Abdi kadang ngarasa sirik ka batur anu sepuh na tos teu araya, lantaran kuring mah mamah jeung bapa aya fisikna tapi rarasaan teh jiga nu teu gaduh sepuh. Tos sabulan leuwih bapa teu mulih ka bumi. Mamah oge teu terang bapa aya di mana ayeuna. Dinten ieu janten dinten anu paling beurat anu dialaman ku kuring anu masih keneh lima belas taun. Bapa salingkuh jeung awewe rerencangan di tempat gawe na. Mamah langsung nuntut cerai ka bapa lantaran tos ngalanggar janji.

Emotion: sad
Duit nu Rp 1.000.000 urang pake jang tambah-tambah meuli Smartphone anyar, sabab HP urang nu saacanna geus loba masalah, maklum geus 5 taun teu ganti, eta ge meuli teh pas asup kuliah make duit beasiswa. Urang meuli Smartphone na dina online shop Shopee, harita keur aya 11.11 jadi loba diskon. Kabiasaan urang samemeh meuli barang, pasti ningali heula ulasan ti batur dina Youtube komo deui ieu elektronik. Saenggeus pahet milih smartphone naon nu dibeuli, urang meuli smartphone merk Huawei Nova 5T warna hideung. Untungna datang paketna gancang pisan, isukna geus nepi deui. Dibungkus make keresek warna hideung, jeung box smartphone na warna bodas. Di jero na lengkep, aya headset, casan, jeung kartu garansi.

Emotion: happy
Basa keur rame-ramena covid, nepi kamamana teh kudu make masker. Tuluy diberlakukeun sistem Social Distancing, nu mana urang ulah kumpul-kumpul di tempat dahar komo deui teu make masker mah. Tah hiji poe urang balik di tempat gawe kaayaanna peuting, tuluy mampir heula ka tempat gorengan nu biasa urang meuli. Didinya teh geus loba petugas nu keur nongkrong, bahkan teu make masker. Jaga jarak oge henteu, malah mah padeukeut lantaran bangku nu disadiakeunna oge terbatas. Urang langsung ngomong, "Pak, naha bet teu make masker? Jeung ieu naha berkerumun? Lainna ulahnya ngumpul-ngumpul kieu teh lantaran bisa nularkeun covid?". "Lamun masarakat hayang patuh, bapak oge salaku petugas kudu patuh oge atuh kana aturan nu geus ditetepkeun ku pamarentah, ulah sakahayangna!". Pungkas omongan urang bari indit.

Emotion: angry
Nu dijadikeun idola teh lan wae artis atawa jalma nu terkenal. Tapi, idola teh nyaeta jalma nu jadi role model atawa patokan urang jang ngatur motivasi. Nu diidolakeun teh teu kudu artis wae, bisa oge jalma terdekat, jiga misal guru atawa tatangga nu berhasil jeung alus jadi pikacontoeun urang. Bahkan, orang tua ge bisa jadi idola, sabab kaleuwihannana. Setiap jalma pasti boga kaleuwihan, tah mun geus nepi ka berhasil jadi inspirasi batur, karek alus dijadikeun idola. Tong nepi ka ngaidolakeun jalma nu teu pararuguh. Utamakeun mangpaat jang diri urang sorangan. Idolakeun jalma teh leuwih alus kanu boga prestasi, supaya urang ka pantik semangatna dina nurutan kasuksesan manehna.

Emotion: happy
Nurutkeun pamadegan guru Bimbingan dan Konseling di SMAN 2 Blora, kahariwang kasieunan diharepen jalma loba téh salah sahiji masalah
siswa mindeng ngalaman. Ieu dumasar kana observasi jeung evaluasi guru ka siswa. Contona dina diskusi loba siswa hariwang lamun kudu ngajelaskeun atawa lamun murid dipénta datang ka hareup kelas, jadi patugas upacara jeung sajabana. Dumasar kana wawancara jeung panalungtik kalawan siswa di SMA, umumna siswa ieu ngarasa sieun jeung hariwang lamun kudu nyarita di hareupeun jalma réa. Contona, dina sawala pasanggiri biantara, presentasi di hareupeun kelas lantaran ngarasa teu bisa, sieun salah, isin, sieun seuri jeung sajabana. Dumasar kana hasil observasi ka 65 siswa kelas XI Jurusan basa dina mata pelajaran anu béda, katempo 46 siswa anu ngalaman kahariwang nalika kudu ngajelaskeun di hareupeun kelas. Dina presentasi. Nalika éta dimimitian, katingalina murid-murid mimiti guligah. Murid peupeus kaluar dina késang tiis, deui jeung deui ngarobah posisi diuk, oyag suku, nyookeun tungtung dasi atawa kurudung, biting pulpén, jeung sababaraha nu bolak-balik waé ka toilet pikeun BAK. 

Emotion: fear
Pas keur aya tugas nerjemahkeun bahasa Inggris ka bahasa Indonesia, urang ngagawean di kelas jeung babaturan. Sabab di antara babaturan teh urang nu rada punjul kana bahasa Inggrisna, jadi nu sejen niron. Pas dipanggil hiji-hiji jang nerjemahkeun hasil terjemahanna, babaturan urang teh absenna tiheula tibatan urang. Manehna maju kahareup, geus dihareup manehna ngabacakeun terjemahanna. Bari ngomong lamun eta terjemahan teh hasil manehanana. Urang teu narima, lantaran geus puguh eta teh hasil terjemahan urang, manehanana mah ngan saukur ngajiplak. Jadi pas manehna diuk ku urang dicarekan yen ulah ngalakukeun hal nu kitu deui. urang teu ikhlas hasil terjemahan urang dijiplak jeung dicokot saolah-olah manehanana nu nerjemahkeun teh.

Emotion: angry
Salaku jalmi anu tos lila cicing di luar negeri lila, abdi gaduh sababaaha tips kanggo saha wae anu aya rencana cicing di negara anu sanes. Urang kedah nyiapkeun sagala hal mulai ti artos, mental, fisik, sareng milarian inpo tentang negara anu bakal urang tempatan. Lamun urang tos cicing di negara batur, urang kedah milarian rerencangan atau kagiatan sareng urang Indonesia, lantaran teu aya nu paham kumaha kondisi urang lian ti jalmi anu ti negara sarua. Urang oge tau meunang era tataros ka batur, lamun urang bingung ulang ngalakukeun hal sangeunahna. Urang oge kedah nyiapkeun tabungan kanggo kajadian anu teu kaduga. 

Emotion: sad
Jalma nu diancam mah biasana tara bisa mikir jernih sabab kagugulung ku rasa sieun. Tah tilu hal nu bisa dilakukeun mun keur kena ancaman atawa diancam ku batur teh nyaeta kahiji ulah riweuh, tetep tenang supaya bisa mikir jernih atas tindakan nu rek dilakukeun. Nu kadua nyaeta kudu taliti jeung ulah asal ngalampah. Sabab amun asal ngalampah mah komo nurutkeun kahayang si pengancam, bakal moal aya tungtungna jeung bakal bahaya. Nu katilu nyaeta kudu ngalaporkeun ka pihak berwajib, komo mun ancamanna geus nyangkut nyawa atawa sakulawarga mah, bakal bahaya pisan. Jadi, kudu dilaporkeun ka pihak berwajib nyaeta polisi supaya meunang perlindungan.

Emotion: fear
Teu nyangka poe ieu janten poe terahir abdi sareng aki. Tos sasasih ieu kondisi aki nurun pisan. Aki tos mulih ti rumah sakit tapi masih keneh kedah dirawat di bumi. Abdi sareng kulawargi anu sanes gentosan ngabaturan aki di bumi. Pas siang-siang aki masih keneh nyungkeun di pang nyandakkeun eeut sareng obat. Aki oge hoyong emam cau. Abdi langsung mesek hiji cau kanggo aki, teras abdi ninggalkeun aki lantaran bade sholat heula. Pas balik deui abdi ningal naha posisi bobo aki teh rada aneh. Pas abdi naros ka emang, epekteh aki tos teu aya. Abdi sedih pisan teu tiasa maturan aki nepika aki mulang ka Rahmatullah. 

Emotion: sad
Lembaga réngking paguron luhur, Scimago Institutions Rankings (SIR) ngaluarkeun paguron luhur sadunya pikeun taun 2022. Rengking ieu dilaksanakeun dina sababaraha mata pelajaran, salah sahijina nyaéta pendidikan. Sacara umum, réngking SIR 2022 museurkeun kana tilu indikator penilaian. Tilu indikator penilaian anu béda nyaéta panalungtikan, inovasi sareng dampak sosial. Unggal indikator miboga proséntasi bobot anu béda, diantarana indikator panalungtikan kalayan niléy bobot 50 persén, inovasi kalayan niléy bobot 30 persén jeung dampak sosial 20 persén. Dina éta artikel, lolobana anu asup téh paguron luhur ti jajaran paguron luhur negeri saperti: Universitas Indonésia, Universitas Padjadjaran, jeung Universitas Gadjah Mada anu ahirna nyiptakeun alesan pikeun dijadikeun pilihan mahasiswa pikeun diajar.

Emotion: happy
Loba jalma nu sieuneun kanu ngaranna jurig, komo mun nepi ka ditembongan mah. Biasana sok balecir mun ditembongan jurig teh, komo mun nepi ka ngaluarkeun sora atawa ngadeukeutan. Jurig nu paling sering nembongan mah nyaeta kuntilanak. Loba pisan caritaan ngeunaan ditembongan jurig kuntilanak di tempat nu sepi, rata-rata di sisi jalan nu sepi atawa di kebon atawa leuweung. Mun tas ditembongan jurig teh sok langsung gering paranas tiris, malah aya nu nepi ka katutuluyan. Biasana kudu dijampekeun atawa diubaran ka kiyai. Tapi hal ieu jadi hal nu lumrah dialaman sabab geus loba caritana. Teu jadi hal nu aneh deui dina kahirupan sapopoe.

Emotion: fear
Sababaraha hal anu kuring lakukeun nalika sieun panggung nyaéta:

1. Angger engapan, sangkan keteg jajantung beuki rileks.
2. Tong mikiran naon anu kudu dilakukeun di panggung. Contona, ulah mikir ngeunaan naon anu kudu ngomong nalika muka acara.                               3. Atawa mikiran lulucon nu rék dikedalkeun pikeun megatkeun és.
4. Panginten aranjeunna henteu terang saha kuring. Ngayakinkeun sorangan yén panongton sarta kuring moal papanggih deui. Keur kuring mah, pamikiran siga kieu mah ngajadikeun kuring beuki "bodo" sangkan nyarita atawa kaciri leuwih lancar. Metoda ieu jalan pangalusna keur kuring.                     5. terus latihan nungkulan loba jalma jeung jalma anyar sabudeureun urang. Nalika urang biasa ngalakukeun éta, rasa percaya diri bakal muncul dina pikiran urang. Sangkan masalah sieun panggung bakal ngurangan sacara alami

Emotion: fear
Hinaan soal fisik ayeuna mah sering dikenal ku sebutan body shaming. Ti baheula nepi ka ayeuna persoalan nu kieu teh masih loba keneh pisan dibahas. Sabab makin kadieu makin loba oge nu wani ngalakukeun body shaming. Teu jarang body shaming jadi salah sahiji hal nu mantak stress bagi sabagean jalma. Sabab ai nu nyangkut fisik mah da teu bisa dikukumaha, jeung ngarubah na ge deuih butuh proses oge waktu nu panjang, teu bisa instan. Nu dikomentaran teh fisikna, da nu nyeuri jeung jengkel mah hatena. Ulah pisan pokokna ngomentaran fisik batur, sabab urang teu pernah apal sakumaha kerasna batur berjuang demi ngabentuk fisikna supaya alus.

Emotion: angry
Abdi pernah kenging ancaman lewat Whatsapp ti orang nu teu dipikakenal. Mimiti na mah aya nu ngechat ka Whatsapp abdi nyuhunkeun transfer acis, ngakukeun dulur. Ai abdi geus teu percaya, teu di bales we eta chat na teh. Teu lila teh tuluy nelepon make nomor nu sejen, pas ku abdi diangkat teh kalah nerembel ngomong. Mamaksa nambut acis ka abdi, bari ngancam sagala. Ngancam na teh ceunah mun teu di transfer acis, bakal terjadi sesuatu nu teu diinginkeun ka kulawarga abdi. Abdi sieun ngadanguna, rarasaan meuni deg-degan pas ngadanguna. Tapi abdi teu ngahiraukeun, diantep we teu diwaro, tuluy di blok nomorna.

Emotion: fear
Ceuk urang lamun rek mere hadiah leuwih alus ditanya heula hayang hadiah naon ulah nepikeun ka salah mere hadiah engkena jadi mubajir komo mun teu dipake mah. Mun geus nangtukeun dek mere naon, tanya oge misal lamun dek mere baju atawa sapatu mah penting pisan nanya ukuran ngarah teu salah milih, bisina kaleutikan atawa kagedean. Leuwih alus deui ditinggalikeun fotona sesuai selere henteuna. Soalna reuwas pernah kajadian harita aya nu mere kaos nu leungeunna teh panjang. Ieu kaos teu kapake sabab ukuranna leutik teuing di awak urang. Alusna mah nanya heula ukuranna naon, ari manehanana mah ngan ukur ngira-ngira da meureun terakhir ninggali urang awakna masih keneh ceking, ari ayeuna mah geus gendut jadi teu sarua ukuran jeung nu baheula.

Emotion: surprise
Alesan pikeun Damai sareng Lalu Lintas sareng Kumaha Ngarasakeunana. Daripada ambek, kan?
  1. Macet teu salawasna goréng
Kamacetan lalu lintas sok katingali janten hal anu goréng. Janten naon anu aya dina sirah anjeun nalika anjeun ngupingkeun kecap ieu nyaéta ngabuang waktos, karugian, sareng sagala rupa hal négatip.
2. Kasabaran anjeun diuji tina cara nungkulan macét
Sabar di dieu nyaéta nalika teu aya jalan kaluar tina bubu macét. Teu kudu pasrah bari nyanghareupan macet, hehehe. Sabar di dieu nyaéta kumaha anjeun tiasa nungkulan macét kalayan sirah anu tiis. Tinimbang ngabuang tanaga anjeun kutukan macét, bahkan sumpah, teu aya anu salah pikeun anjeun ngamimitian nyobian ngokolakeun kasabaran anjeun sorangan. Kumaha anjeun kedah ngontrol diri dina macét, sapertos henteu nganggo klakson anjeun kaleuleuwihan, atanapi ngaganggu jalma sanés anu tiasa katingali salaku palaku macét. Ieu ngan bakal ngarugikeun diri jeung batur.
3. Sok aya hikmah di balik macét
Kusabab anjeun teuing fokus kana macet sorangan, anjeun sono sababaraha moments nu bisa jadi bahan refleksi diri pikeun latihan sensitipitas anjeun ka lingkungan sabudeureun anjeun. Salah sahijina nyaéta ayana supir ojek online. Bayangkeun kumaha rasana aya dina posisi supir ojek online anu macét dina lalu lintas, nalika anjeunna dipencet waktos nyandak palanggan atanapi nganteurkeun tuangeun anu dipesen ku palanggan.

Emotion: angry
Saleresna mah abdi ge resep bakso, tapi jarang pisan nu ngagaleuh ti karanjang, sabab ceunah sok aya nyiduh ka masakannya. Biasana mah ka warung bakso biasa, aya sababaraha kios jeung rasana oge teu mirip. Tapi dina konteks "kaamanan sareng kabersihan" jauh sateuacan fenomena "top seller" ieu, kuring ogé netepkeun "standar" yén toko ieu kedah nempatkeun gerbong/rak bakso di payun, supados langkung gampang diawaskeun. Naon deui, oge samemeh ieu mah sok "nguji" naha warung teh keur jualan atawa cara lain ku cara mungkus keur dahar di imah. Mun ngeunah keneh berarti "aman" hehe. Sareng upami aya rejeki langkung, sakapeung kuring ogé ngan ukur pikeun senang-senang ngajak kenalan kuring anu tiasa "ningali anu teu katingali". Nalika anjeunna neuteup ka sabudeureun tur aya nanaon luar biasa, éta hartina lapak ieu memang patut sering. Kanggo sabagéan jalma, éta tiasa rada kaleuleuwihan, tapi teu aya anu lepat upami ngalaksanakeun prosedur "lapisan kaamanan" sabab tungtungna urang sorangan anu ngadahar éta.

Emotion: disgusted
Kamari indung kuring ngadamel hui kukus, kusabab kuring resep kuring tuang seueur hui.  Ari isukna kuring jeung kulawarga ngariung di imah nini, kuring diuk gigireun indung kuring. Bari keur ngobrol, ujug-ujug beuteung kuring pinuh ku gas jeung hayang hitut. Tapi posisi diuk kuring ampir di tengah jadi rada hese kaluarna. Kuring ogé nahan sabisa-bisa supados hitutna henteu kaluar. Tapi kuring teu bisa nahan eta pikeun lila teuing, tungtungna eta hitut kaluar ku kacilakaan nalika kuring ngalereskeun posisi diuk. Anu matak ngerakeun nyaéta hitut kuring didangu ku sadayana anggota kulawarga sareng sadayana seuri. Kuring éra pisan sareng kedah kaluar ti bumi kusabab sieun hitutna kaluar deui.Kuring ngarasa keuheul jeueng éra, kuring sadar yén ieu disababkeun ku kuring tuang seueur teuing hui kukus buatan indung kuring.

Emotion: shame
Persiapan mental saméméh bedah perlu dipigawé pikeun ngajaga kaséhatan fisik jeung stabilitas psikologis. Aya sababaraha cara pikeun ngaleungitkeun rasa sieun sateuacan dioperasi, nyaéta:
- Komunikasi sareng jalma anu pangdeukeutna, pangrojong psikologis ti kulawarga atanapi jalma anu pangdeukeutna tiasa ngajantenkeun pasien henteu nyalira sateuacan dioperasi.
- Komunikasi sareng Dokter, supados dokter ngartos langkung jero, anjeun kedah nganyatakeun hariwang anjeun. Engke dokter sareng perawat tiasa ngajelaskeun atanapi nimbang-nimbang sagala tindakan anu bakal dilakukeun. Ieu tiasa ngabantosan ngirangan tegangan anu dirasakeun sateuacan dioperasi.
- Milarian inpormasi operasi anu akurat, milarian inpormasi bedah tina sumber anu dipercaya atanapi naroskeun langsung ka dokter sareng perawat.
- Laksanakeun téknik rélaxasi, téknik rélaxasi sateuacan dioperasi anu anjeun tiasa nyobian, contona, ngadalikeun sareng sadar napas anjeun atanapi téknik rélaxasi otot progresif.
- Cukup sare sateuacan operasi, persiapan mental sateuacan operasi anu henteu kalah pentingna nyaéta istirahat anu cekap sareng kualitas. Operasi, khususna anu ageung, ngabutuhkeun waktos anu lami sareng kaayaan awak pasien stabil.

Emotion: fear
Tugas-tugas meresihan imah sigana teu aya tungtungna, tina méja rancunit, tumpukan cucian, piring kotor dina wastafel, sareng ngepel lantai. Teu jarang, ieu ngajadikeun sababaraha urang nunda gawé. Sanajan kitu, procrastinating on tugas beberesih ngan bakal nyieun karya badag tur panjang, komo ngaganggu kualitas saré. Ngalaporkeun ti Better Homes and Gardens, Jumaah (29/7/2022), numutkeun survey anu dilakukeun ku CPAP, perusahaan produk terapi sare, imah anu pabalatak tiasa nyababkeun masalah bobo. Polling naroskeun ka 1,000 urang Amerika kumaha kabiasaan beberesih aranjeunna mangaruhan kualitas bobo sareng nempel kana jadwal beberesih biasa. Samentara éta, ngan 26 persén individu pabalatak timer digambarkeun dilaporkeun keur wareg jeung saré maranéhanana. Jalma anu bersih kira-kira dua kali leuwih kamungkinan meunang saré kualitas alus.

Emotion: disgusted
Nela teh ayeuna hirup di kolong jembatan, kolotna geus teu aya, ayeuna manehna kur hirup duaan jeung adina. Harita adina teh keur geuring, can dahar tilu poe. Manehna teu boga duit jang meuli dahareun, komo deui jang meuli obat. Manehna indit ka pasar neangan nu dagang roti. Pedah ku kapaksa, manehna nyokot roti hiji jang diberekeun ka adina. Tapi basa rek balik, manehna kanyahoan ku nu dagang. Manehna era pisan, manehna nyangki pasti bakal dicarekan bebeakan. Tapi jol si ibu nu dagang teh mere lima roti deui, langsung eta mah Nela teh ceurik di dinya. Mereun si ibu teh ngarti yen Nela teh butuh pisan ieu roti, jadi dibere deui leuwih loba. Ceuk si ibu teh, "Engke-engke deui ulah kieu nya geulis, nyarios weh ka ibu, engke dipasihan." bari ngelus sirah Nela. 

Emotion: shame
Kajadian prank call lumangsung Rebo (27/5/2020), sanggeus 4 urang awak lengkep jeung Alat Pelindung Diri (APD) anjog ka lokasi pikeun ngabales informasi tapi tétéla laporan anu disadiakeun ku nu nelepon téh palsu. Kaget Kusabab nanganan COVID-19, awak ambulan gancang-gancang ngaléngkah mil tambahan pikeun ngaréspon unggal keluhan. Ratusan telepon disada unggal dinten, ti mimiti ngosongkeun kaayaan kaséhatan dugi ka inpormasi ngeunaan rumah sakit rujukan, teu saeutik anu ngan ukur telepon gurauan. Nepi ka ngagali lokasi pikeun informasi, tétéla teu aya warga nu nyaho yén aya nu pingsan di wewengkon éta. Nalika kuring nelepon deui panelepon nomerna teu aktip. hal eta mangrupakeun prank nu henteu kudu dicontoh ku bala rea.

Emotion: surprise
Salah asup ka WC bisa ngerakeun sabab loba jalma nempo eta salaku kasalahan ngerakeun. Maranehna ngarasa teu genah jeung hariwang waktu asup ka WC salah lantaran hariwang kana respon batur. Era sareng kurang percaya diri oge tiasa timbul kusabab kasalahan ieu. Dina kaayaan sapertos kieu, jalma sering nyobian nyingkahan interaksi sareng jalma sanés sareng kaluar tina kaayaan gancang-gancang. Nanging, emut yen kasalahan eta umum sareng tiasa kajantenan ka saha wae, kalebet lebet ka jamban anu salah. Sarerea geus nyieun kasalahan sarta eta lain hal anu kudu dipikahariwang atawa dihapunten. Dina konteks ieu, eta hade pikeun nempo kasalahan asup ka WC salaku masalah tangtu jeung teu perlu digede-gedekeun.

Emotion: shame
Operasi mangrupakeun salah sahiji mimpi buruk jang sakabeh manusa, sabab sabisa mungkin ngahindari nu ngaranna operasi. Loba jalma nu percaya yen mun geus dioperasi mah fungsi tubuh teh bakal aya perbedaan, teu bisa deui jag-jag jiga sakumaha miitina. Mantak, sakumaha ripuhna oge panyakit, dari pada operasi mah mending keneh nempuh jalur pengobatan alternatif. Loba nu milih pengobatan alternatif tibatan ngalakukeun operasi. Jadi, ayeuna mah seueur pengobatan alternatif nu hade jeung sae dina ngalaksanakeun pengobatan tibatan operasi. Jadi, konci na mah ku leukeun dina proses pengobatan nana. Hal ieu disababkeun mun operasi mah seueur nu dirasa, komo bekas jaitan nu biasana loba karasa, jiga jatan lepas, atawa infeksi, jeung sajabana.

Emotion: fear
Nempo utah teh sok geuleuh jeung jiji, mantak sebel jeung teu nafsu kana dahar. Salah sahiji hal nu nyebabkeun utah teh nyaeta asup angin. Mun geus kena asup angin teh biasana sok seueul jeung utah. Asup angin teh biasana disebabkeun ku angin peuting atawa awak nu kahujanan. Utah ku asup angin mah sok beda, sabab sok utah kosong atawa utah cairan hungkul. Beda jeung utah kamarekaan anu sok loba bukuran. Utah asup angin ge mantak lieur jeung leuleus pisan kana awakna. Biasana sok cageur ku obat herbal atawa ku minyak angin. Utah asup angin mah sok sering salila can diubaran mah.

Emotion: disgusted
Lantaran aya konslet listrik, salah sahiji toko di dekeut komplek rerencangan kuring kahuruan. Hanjakalna di jero toko eta aya hiji jalmi anu nuju bobo. Kahuruan eta kajadian pas jam tilu enjing-enjing pas jalmi nuju pada istirahat, janten toko eta telat disalametkeun lantaran pas pamdadam kahuruan datang, kondisina tos satengah kaduruk, jeung jalmi anu aya di lebetna oge miluan kaduruk. Asalna polisi hese milarian identitas korban anu aya di tempat kahuruan. Tapi aya rerencangan abdi anu bapana tos tilu poe teu balik ka imah. Pas dicocokeun, epekteh anu kahuruan di toko eta nyaeta bapana anu nuju ngajagaan toko eta kanggo ngabantuan rerencanganna. 

Emotion: sad
Ieu sababaraha cara pikeun ngungkulan rasa geuleuhh kana dahareun anu kotor. Coba pikeun mastikeun yen kadaharan anjeun masak sorangan geus disiapkeun leres tur bahan anu beresih. Proses ieu tiasa ngabantosan ngirangan resiko geuleuh kana tuangeun anu kotor. Nyaho langkung seueur ngeunaan kumaha kadaharan diproduksi sareng diproses tiasa ngabantosan ngirangan geuleuh kana tuangeun anu kotor. Coba museurkeun pikiran anjeun kana hal-hal anu positip ngeunaan tuangeun, sapertos rasa, warna, sareng bau, tibatan cicing dina bagian anu teu pikaresepeun. Terapi paripolah tiasa ngabantosan ngatasi masalah karep dahareun, kalebet ngarengsekeun masalah psikologis anu aya. Ngajauhan tina sumber inpormasi atanapi media anu nyorot katuangan kotor tiasa ngabantosan ngirangan rasa geuleuh. 

Emotion: disgusted
Waktu keur leutik, kuring sok ulin karét luncat jeung babaturan. Da baheula mah kuring jago keneh maenna, tapi ayeuna mah geus jarang maen jadi sigana mah geus teu jago siga baheula. Hiji waktu nalika kuring ngalakukeun hal paling ngerakeun bari maén karét luncat. Ku kituna dina waktu éta kuring jadi jalma kahiji anu dititah luncat. Pas giliran kuring, kuring bisa ngalakukeun luncat nepi ka karétna saluhur gado kuring. Janten nalika dina sirah kuring ogé tiasa ngaluncat, tapi nalika nincak taneuh, suku kuring kabuka lebar teuing siga nu ampir beulah. Waktu harita kuring ngadangu aya sora nu nyegruk, pas dipariksa tetela calana panjang kuring soeh, untung kuring make calana pondok deui jadi teu katempo auratna. Tapi anu matak pikareueuseun, kajadian ieu disaksian ku réréncangan kuring sareng aranjeunna sadayana seuri ka kuring kusabab sumanget pisan dugi ka calanana soeh. Tungtungna kuring balik heula ka imah ganti calana.

Emotion: shame
Ngaliwatan tip di handap ieu, anjeun tiasa mopohokeun kajadian anu ngerakeun sareng ngaréspon kana éta langkung bijaksana. Seuri babarengan
Sakapeung, teu gampang ngagunakeun humor pikeun ngaleungitkeun éra diri anjeun. Sanajan kitu, éta cara hébat cageur tina kaayaan ngerakeun.
Seuri babarengan mangrupikeun mékanisme anu hadé pikeun ngahubungkeun sareng anu sanés. Janten upami anjeun tiasa mendakan jalan pikeun ningali sisi lucu, anjeun tiasa seuri sorangan sareng nyababkeun paguneman anu teu kaduga. Ieu mangrupikeun cara anu saé pikeun ngarobih poténsi négatip anu ageung janten positip.
2. Diajar tina kasalahan
Sadayana ngalakukeun kasalahan, sareng aranjeunna penting pisan pikeun diajar sareng kamekaran urang sadayana salaku manusa. Kasalahan anu urang lakukeun mangrupikeun bagian tina rentang pangalaman hirup. Nanging, anjeun ogé kedah usaha sadar pikeun diajar tina kasalahan anjeun.

Emotion: shame
Supaya tenang pas rek ngalakukeun operasi, urang kedah ngalakukeun hal-hal ieu. Mimiti, kedah nyiptakeun perasaan tenang jeung percaya bakal lanca dina sagala prosesna. Kudu tenang, kudu percaya bahwa kabeh teh nu terbaik jang urang. Nu kadua nyaeta kedah ikhlas jeung berserah diri ka Allah SWT, supaya sagalana dilancarkeun. Mun geus ikhlas mah insyaallah bakal manggih kamudahan dina prosesna, jeung bakal sehat deui jiga samestina. Nu katilu nyaeta kedah menta hampura ka kolot jeung ka kulawarga. Ngenta hampura jadi hal nu penting dina kalancaran operasi sabab sacara teu langsung ngalirkeun doa jeung ridho ti sakulawaga, utamana kolot sorangan. Kakuatan doa kolot teh luar biasa peranna jeung diri urang.

Emotion: fear
Ieu jelas kaayaan pikaresepeun nyieun dulur di imah kesel, ambek sarta sagala jadi tegangan tinggi.

Anu leuwih parah mah lanceukna mah jarang ningali DC anu datang ka imah kuring, manehna keur sibuk ulin hp di kamarna jeung si bibi sibuk ngabebenah awak jeung teu kurang galak lamun datang ka DC2 anu datang.

Kaayaan ieu nyababkeun adi kuring mundur tina padamelan di bank swasta bahkan salakina ampir dipecat kusabab padamelanna salah.

Pikeun ngajawab masalah hutang, urang peryogi ngeunaan 3 taun ... a pisan draining waktu, tanaga, emosi sarta ogé duit.

Sabenerna mah, di Jakarta mah loba kasus nu sarupa.

Tah kitu nu karasana loba hutang, lain ukur palaku nu sangsara tapi pasti ngalibetkeun sakabeh anggota kulawarga oge sangsara.

Emotion: shame
Tos sataun leuwih lanceuk abdi nikah, ayeuna alhamdulillah tos bade gaduh murangkalih deui. Ti pas hamil ngora keneh, abdi sok dipentaan tulung kanggo meser acuk orok, meser dahareun kanggo lanceuk anu nuju ngidam, jeung mantuan meser acuk kanggo orok. Sakedap deui andi bade gaduh alo anyar. Abdi bakal ngabaturan teteh lahiran di rumah sakit lantaran carogena bakal nyusul peuting-peuting lantaran bade ngajemput mitohana heula. Abdi teu sabar hoyong mangku orokna. Pas orokna tos lahir abdi langsung ningal orokna nuju bobo di inkubator. Abdi resep pisan ningal orok anu nembe lahir lantaran awakna masih keneh leutik pisan jeung kulitna lembut pisan.

Emotion: happy
Kuring mimiti hariwang nalika kuring teu boga babaturan deui. Kabéh babaturan geus turun ka imahna. Kuring can kungsi ngalaman kitu, sabab numutkeun alamatna, imah kuring sabenerna mah teu pati jauh ti sakola, biasana kuring jeung Yesi téh murid-murid anu pangheulana indit. Kuring kakara diuk dina beus, supir asup ka imahna. Panginten, naha Ema di bumi hariwang dugi ka ayeuna kuring teu acan mulih? Sabenerna kuring lapar ogé, tapi teu aya deui jalan kuring turun jeung dahar di imah supir.

Kira-kira 15 menit ti harita supirna balik deui jeung ngamimitian mesin. Anjeunna nyobian ngobrol anu manis supados kuring henteu hariwang. Anu mimiti kuring ngan hiji-hijina panumpang beus sakola anu disupir ku supir.

Emotion: surprise
Sakumaha dipikanyaho, akhir-akhir ieu loba artis K-pop atawa aktor/aktris K-drama anu jadi brand ambassador alias brand ambassador produk konsumen. Diantarana nyaéta pakean, kadaharan, inuman, sareng produk perawatan kulit. Artis K-pop sareng aktor/aktris K-drama gaduh pangaruh anu ageung pikeun peminatna. Ieu kalebet nalika konsumen milih produk anu badé dipésér. Dumasar kana hasil survéy Katadata Insight Center (KIC) jeung Zigi.id, 48% réspondén nyebutkeun meuli produk anu direkomendasikeun ku artis K-pop atawa aktor/aktris K-drama. salah sahiji nu jadi konsumenana nyaeta pun rai abdi maneh na ngarasa yen misalkeun geus meuli barang nu direkomen ku artis na terus meuli manehna ngarasa bahagea pisan, nya ai abdi nu penting rai bahagea jeung teu boros hehe.

Emotion: happy
Rerencangan abdi karek sabulan nikah manehna tos dipasihan murangkalih deui. Manehna carita ka kuring yen manehna tos hamil tujuh poe. Tapi manehna lain bungah tapi reuwas lantaran hoyongna mah manehna teu fokus heula ka salakina jeung fokus ngumpulkeun duit heula kanggo meser bumi sorangan. Manehna oge can siap boga budak dina waktos anu dekeut. Abdi heran ka manehna naha can siap boga budak padahal nu ngarana nikah mah pasti bakal aya kamungkinan hamil rek ditahan-tahan oge angger we moal bisa dicegah. Tapi abdi tetep maturan manehna datang konsultasi ka dokter. Abdi oge ngajak manehna pikeun diajar cara ngurus orok jeung ngadidik budak.

Emotion: surprise
Aya sababaraha cara gampang pikeun ngatasi kasieun sareng kahariwang sateuacan dioperasi. Kahiji, ngumpulkeun saloba mungkin informasi. Pikeun henteu ngarasa hariwang sareng sieun, anjeun tiasa ngagali inpormasi ngeunaan metode operasi anu dilaksanakeun, ameh urang terang jinis anesthesia anu bakal diterapkeun, sareng résiko anu tiasa timbul nalika operasi. Nalika anjeun terang pasti naon anu bakal dilakukeun ku dokter anjeun salami operasi, maka kahariwang anjeun bakal ngirangan. Kadua, anjeun tiasa nyarios ka dokter anu ngarawat anjeun ngeunaan kahariwang sareng kasieun anu anjeun rasakeun. Sebutkeun naon wae anu ngajadikeun anjeun hariwang sareng sieun. Ku cara éta, dokter bakal masihan gambaran ngeunaan prosedur bedah naon anu bakal dilakukeun sareng hasil anu mungkin tina operasi anu bakal anjeun pikahoyong.

Emotion: fear
Lantaran hoyong geura bodas, rerencangan abdi katipu ku salah sahiji merek krim kanggo ngabodaskeun warna kulit. Padahal manehna geus dibejaan ku kuring, tong sok percaya ka nu kararitu, tapi manehna keukeuh meuli eta produk lantaran pangaosna murah. Saminggon manehna make, emang bener katingal bodas pisan. Tapi pas geus sababaraha minggon, manehna ngeluh ngarasa peurih jeung nyeri dina kulit raray na. Teu ereun di dinya raray na oge janten aya bereum-bereum. Abdi langsung mawa manehna ka dokter kulit. Pas di jalan bade ka dokter kulit manehna menta dihampura lantaran teu nurut, manehna moal sakali-kali deui make produk anu teu jelas jeung teu asup dina akal.

Emotion: sad
Rio diuk hareupeun komputerna bari masang beungeut anu surem. Manehna geus nungguan pisan hasil ujian asup universitas impianna salila sababaraha bulan, ahirna ayeuna hasil ujianna kaluar. Nanging, nalika Rio muka situs web resmi universitas eta, manehna langsung kaget jeung sedih pisan. Nyatana, Rio ditolak asup ka universitas anu manehna cita-citakeun. Manehna kacida kecewa sarta teu bisa yakin ku hasil nu manehna tarima ayeuna. Rio ngarasa yen manehna geus ngerahkeun sagala usaha na pikeun katarima ka eta universitas, tapi kabeh usahana dirasa sia sia. Manehna ngarasa teu adil jeung ngarasa yen sagalana anu geus dipigawe sajauh ieu teu sabanding jeung hasil anu manehna meunang. Rio ngarasa sedih jeung haneueul, manehna ngarasa geus euweuh deui harepan pikeun cita-cita manehna.

Emotion: sad
Indung-ibu hamil kembar sapertos abdi kedah siap-siap langkung seueur. Sadaya biaya boh nalika kakandungan (upami anjeun kedah ngontrol kakandungan anjeun langkung sering), sanaos anjeun bakal kaget nalika ngalahirkeun (panginten bagian Caesarean disarankeun), sareng saatos orok dilahirkeun engké (écés langkung seueur kabutuhan sareng alat orok). rélatif leuwih badag batan kakandungan tunggal. Sangkan haté kuring leuwih tenang sabab kakandungan kuring téh resiko tinggi, Dr Objin ogé mamatahan kuring pikeun ngalakukeun NIPT (Non Invasive Prenatal Test) pikeun nangtukeun naha janin kuring berkembang normal atawa boga cacad bawaan. Tés ieu rada mahal. Mugia kakandungan abdi damang. Tangtosna kuring parantos ngatur pola tuang sareng kagiatan kuring supados kuring tiasa ngadukung kamekaran sareng kamekaran fétus kuring. Naon waé jinis persalinan anu kuring bakalan, anu penting nyaéta orok kuring lahir aman sareng séhat.

Emotion: surprise